וולברין: לוגאן הזקן
הצטרפות ליקום מארוול המרכזי

| --- | --- |

לוגאן הזקן, כפי שהופיע על עטיפה אלטרנטיבית לחוברת Civil War II #6 מאוקטובר 2016. אמנות מאת פיל נוטו
 סוג:  אנטי-גיבור
 הוצאה לאור:  מארוול קומיקס
 הופעה ראשונה:  Fantastic Four #558 (אוגוסט 2008)
 הופעה אחרונה:  Dead Man Logan #12 (אוקטובר 2019)
 יוצרים:  מארק מילר ובריאן היטץ'
 מידע
 שם אמיתי:  ג'יימס האולט
 כינויים:  וולברין, האיש בברדס, פאטץ', לוגאן המת הזקן, נשק אקס
 סטטוס:  לא פעיל
 גזע:  מוטאנט
 כוחות:  יכולת החלמה וריפוי עצמי, שלד מצופה אדמנטיום וטפרי אדמנטיום נשלפים, חושים מפותחים, כוח, מהירות וסיבולת על-אנושיים
 חברוּּת לשעבר בקבוצה:  אקס-מן המדהימים, אקס-מן (קבוצה זהובה), נשק אקס האקס-מן (ארץ-807128), הכוח המופלא (בעתיד)
 דמויות קשורות
 משפחה:  תומאס לוגאן ואליזבת האולט (הורים, מתים) ג'ון האולט האב (אב מאמץ, מת) מורין לוגאן (אישה, מתה) סקוטי וג'ייד לוגאן (ילדים, מתים)
הסיפור מתקיים באמריקה הכבושה, אשר כעת חלק מאזור "השממה" בעולם-המלחמה שנוצר בידי דוקטור סטריינג' ודוקטור דום מארץ-616, כשדום מכהן כקיסר עולם-המלחמה ומפקיד ברונים על מנת לשלוט באזורים. לאחר ששחרר עיירה מכיבושו של גלדיאטור, לוגאן נתקל בדרך לביתו בראש אולטרון הרוס, ולקח אותו. הוא שוחח עם דניאל קייג', בתם של לוק וג'סיקה המתים, ולאחר מכן עזב למפלי הפטיש. שם, הוא פגש באמה פרוסט, אשר האשימה אותו בכך שכאשר גרם למותו של הקינגפין והרג את כנופיית הענקים נוצר ואקום שגרם לכנופיית "המענישים" להשתלט. לוגאן התייעץ עם אולטרון-8 בדבר הראש אותו מצא, וגילה כי הראש שייך לאולטרון-5. אמה הוסיפה וסיפרה כי הראש הגיע מאחורי החומה המפרידה בין "השממה" לשאר העולם, כשלפתע הופיעו "המענישים" והרגו אותה. לאחר שנפרד מאמה הגוססת, לוגאן החל לטפס לצידה השני של החומה.
לוגאן הגיע לראש החומה, וצפה בנוף עירוני מרוחק כשלפתע חבר בחיל תור הגיע ואסר עליו להמשיך. כאשר התעלם ממנו, תור הכה את לוגאן בברק והפיל אותו לצד השני של החומה - אזור נוסף בעולם-המלחמה, "מתחם אפוקליפס". לוגאן ברח, ולאחר שהדף נמר ונלחם בסייברטות' ובאנשיו ברק פתאומי הרג את אויביו, ונגלה כמעשה של סטורם בשליחות האקס-מן. לוגאן התעורר בבסיסם של האקס-מן, וניסה להבין את המתרחש. כאשר מגנטו ציין כי הוא מאמין שלוגאן הוא מתחזה שנשלח לחדור לשורותיהם, האקס-מן הותקפו בידי סייברטות', מיסטר סיניסטר ואביס. מגנטו העיף את לוגאן מהמקום באמצעות כוחותיו, וכאשר הוא נחת וניסה להבין את המצב, הוא נתקל באפוקליפס.
אפוקליפס נהיה למבולבל בעקבות הופעתו הפתאומית של לוגאן, היות שהרג אותו ואף חזה בנשימותיו האחרונות. אפוקליפס ניסה לברר למה וולברין חזר אך ניסיונותיו לברר את עברו וקורותיו נקטעו על ידי הופעתו של חבר בחיל תור, אשר קרא להם להיכנע למעצר. אפוקליפס זעם מהמגבלות אשר הוטלו עליו ברצונו לחופש, ותקף את החבר בחיל, אם כי הובס במהרה. לוגאן השיב מלחמה לחבר החיל, בעזרתה של טביתה סמית', אך נהדף והועף למרחק רב, עד שנחת באזור אחר בעולם-המלחמה, "טכנופוליס" (Technopolis, "עיר הטכנולוגיה"). שם, הוא טופל בידי טוני סטארק אשר הופתע מכישורי ההישרדות שלו וכוחותיו. שליחו של דום, וור משין, הגלה אותו לאזור אחר בעולם-המלחמה, "אי המתים", כעונש על שיצא מתחום עולמו.
ב"אי המתים", לוגאן הותקף על ידי מאות זומבים, ונאלץ לפלס את דרכו בלחימה שארכה עשרות ימים. בסופו של דבר, הוא הצליח לתפוס מחסה במערה נטושה, אך נחרד למצוא בה את הענקית הירוקה הנגועה בווירוס הזומבים. בעזרת מחשבותיה האובדניות ומצבה הנפשי הירוד, והבנתה כי היא אינה יכולה למנוע את מותה, לוגאן שכנע את הענקית להשתמש בחוזקה על מנת לעזור לו לחצות את החומה ולעבור לעולם אחר, מעשה שיגרום בוודאות למותה. היא הסכימה, ואכן מתה במהלך הפעולה שהעבירה את לואגן מעבר לחומה והגיע לאזור המרכזי בעולם-המלחמה, "ממלכת מנהטן". שם, הוא פגש בגרסה צעירה של ג'ין גריי ובאמה פרוסט מארץ-616 והצטרף אליהן לאקס-מן במרד נגד דוקטור דום, כשלבסוף הבזק אור עמעם אותו, והוא התעורר בארץ-616.